Diari Oficial de la Generalitat Valenciana


Sumari del DOGV 9589, del 05-05-2023 (2023/4852)

ACORD de 27 de abril de 2023, del Consell de Govern de la Universitat Politècnica de València, pel qual es deleguen determinades competències en matèria de convenis en diferents òrgans unipersonals de la Universitat Politècnica de València.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4852


Data del document
:   27-04-2023

Organisme emissor
:   Universitat Politècnica de València

Tipus de document
:   Acord

Descriptors 

:   * Universitat Politècnica de València

ACORD de 27 de abril de 2023, del Consell de Govern de la Universitat Politècnica de València, pel qual es deleguen determinades competències en matèria de convenis en diferents òrgans unipersonals de la Universitat Politècnica de València. [2023/4852]  
La nova Llei orgànica 2/2023, de 22 de març, del sistema universitari (LOSU) genera per al sistema universitari espanyol una sèrie de reptes que requereixen la participació i corresponsabilitat de tota la comunitat universitària.   
De conformitat amb el que es preveu en la LOSU, en l'àmbit de les estructures internes i la Governança de la Universitat, el Consell de Govern és el màxim òrgan de govern de la universitat, i recauen en aquest òrgan col·legiat noves atribucions dins del marc competencial que li és propi.   
Així, en l'article 46, apartat h), se li atribueix la funció específica «d'Aprovar els convenis de col·laboració i cooperació acadèmica i d'investigació subscrits entre la Universitat i altres universitats nacionals o estrangeres -com també amb altres institucions, organismes, entitats o empreses amb finalitats acadèmiques o de recerca-, llevat que aquesta facultat siga atribuïda a altres òrgans estatutaris a través de mecanismes interns de distribució de competències de la universitat».   
  
Per a l'activitat administrativa de la Universitat Politècnica de València, prèvia a l'entrada en vigor de la LOSU, i amb la finalitat d'incrementar l'eficàcia en la gestió universitària, es va acordar la delegació de competències -que, en matèria de convenis, corresponien a la persona titular del Rectorat- en les persones titulars dels vicerectorats, per raó de la matèria.   
Tenint en compte tot això, i amb la finalitat de dotar de major agilitat la gestió dels assumptes la competència dels quals té assignada el Consell de Govern de la UPV, i propiciar així un major acostament i immediatesa entre els òrgans de decisió i les persones que coneixen els diversos temes per raó de la matèria, es considera oportú -d'acord amb el principi d'eficàcia que regeix l'actuació de les administracions públiques- delegar les competències que en matèria de convenis se li atribueixen.   
En virtut d'això, i de conformitat amb el que es disposa en els articles 9 i 10 de la Llei 40/2015, d'1 d'octubre, de règim jurídic del sector públic, a proposta de la Comissió Permanent, el Consell de Govern   
  
  
  
ACORDA  
  
Primer  
Delegar la competència per a l'aprovació dels convenis de col·laboració i cooperació acadèmica i de recerca subscrits entre la Universitat i altres universitats nacionals o estrangeres -com també amb altres institucions, organismes, entitats o empreses amb finalitats acadèmiques o de recerca- que per atribució de les disposicions vigents de la LOSU corresponen al Consell de Govern de la Universitat Politècnica de València, en les persones següents:   
a) Delegar en la persona titular del vicerectorat amb competències en matèria de recerca l'aprovació dels convenis d'investigació indicats en l'article 34 de la Llei 14/2011, d'1 de juny, de la ciència, la tecnologia i la innovació, inclosos els que hagen de fer-se mitjançant firma electrònica de la persona que fa de representant legal.   
b) Delegar en la persona titular del vicerectorat amb competències en matèria d'ocupació i formació permanent l'aprovació dels convenis de cooperació educativa per a la realització de pràctiques externes de l'alumnat de la Universitat Politècnica de València.   
c) Delegar en la persona titular del vicerectorat amb competència en matèria d'art, ciència, tecnologia i societat l'aprovació de convenis de l'àmbit d'actuació d'Alumni UPV.   
d) Delegar en la persona titular del vicerectorat amb competència en matèria d'alumnes i emprenedoria l'aprovació dels convenis que es concerten amb les institucions per a la formalització d'estades individuals de l'estudiantat en institucions, i l'aprovació dels convenis per a la realització dels treballs de fi de grau i els treballs de fi de màster de l'alumnat en institucions.   
e) Delegar en la persona titular del Vicerectorat d'Internacionalització i Comunicació l'aprovació de la signatura dels convenis d'intercanvi acadèmic en l'àmbit de programes internacionals d'intercanvi.   
  
f) Delegar en la persona titular del Rectorat de la UPV l'aprovació dels convenis no compresos en els apartats anteriors.   
  
Segon  
La present delegació d'atribucions pot ser revocada en qualsevol moment per l'òrgan delegant, de conformitat amb el que estableix l'article 9.6 de la Llei 40/2015, d'1 d'octubre, del règim jurídic del sector públic.   
Les atribucions delegades en el present Acord poden ser advocades, en els termes i amb els requisits que estableix l'article 10 d'aquesta última norma.   
  
Tercer  
En tots aquells supòsits en què es fa ús d'aquesta delegació, cal fer-ho constar expressament en la resolució o acte que s'adopte, i es consideren dictades per l'òrgan delegant.   
Les atribucions exercides per delegació no poden ser objecte de delegació en un altre òrgan.   
  
Quart  
Queden revocades les delegacions d'atribucions efectuades que s'oposen al que s'estableix en el present Acord.   
  
Cinquè  
Aquest Acord té efecte el mateix dia que es publique en el Diari Oficial de la Generalitat Valenciana (DOGV).   
  
València, 27 d'abril de 2023.- El rector de la Universitat Politècnica de València: José Estaban Capilla Romá.